google/wiki40b huggingface dataset:
I Could Have Danced All Night

«I Could Have Danced All Night» er en amerikansk sang fra musikalen My Fair Lady med melodi av Frederick Loewe og tekst av Alan Jay Lerner. Sangen blir fremført av stykkets heltinne, Eliza Doolittle, som uttrykker glede og opphisselse etter en impromptu dans med sin læremester, Henry Higgins.
«I Could Have Danced All Night» ble først fremført av Julie Andrews i den originale Broadway-oppsetningen av My Fair Lady. I filmversjonen fra 1964 ble sangen fremført av Marni Nixon, som dubbet sangstemmen til Eliza Doolittle (som ble spilt av Audrey Hepburn)
Hitversjoner av sangen har blitt spilt inn på plate av Rosemary Clooney, Jamie Cullum, Dinah Shore, Frank Sinatra og Sylvia Syms.
Den var med i spillefilmen Lånte fjær (The Birdcage), fremført av Nathan Lane, Hank Azaria, Gene Hackman, Robin Williams og Dianne Wiest.
Mange kvinnelige skuespillere har også fremført sangen i sceneversjonene av musikalen, innbefattet Martine McCutcheon, Laura Michelle Kelly, Amy Nuttall og Lisa O'Hare.
Petula Clark spilte inn en versjon. Den ble utgitt på hennes album, The Other Man's Grass Is Always Greener, fra 1968.
Sangen ble også fremført av Jane Powell i TV-specialen «Sunday Showcase» Give My Regards to Broadway, hvor et kineskop-opptak fremdeles eksisterer.
«I Could Have Danced all Night» ble fremført av Gemma Mays i episoden Mess Up i TV-serien Glee på Fox.

Norsk versjon

André Bjerke har skrevet en norsk tkst. På norsk bærer den tittelen «Jeg kunne ha danset».
Bangladeshs flagg

Bangladeshs flagg består av en rød skive på en grønn bakgrunn. Det røde symboliserer blodet som ble spilt under Bangladesh frigjøringskrig eller en oppgående sol. Det grønne representerer det frodige landet. Flagget ble offisielt godkjent 17. januar 1972 og er basert på et liknende flagg som ble brukt under frigjøringskrigen. 
Flagget påminner om Japans flagg som har tilsvarende oppbygning med hvit bakgrunn i stedet for grønn.

Andre flagg

Bangladesh har et handelsflagg etter britisk mønster, det vil si en såkalt red ensign, der nasjonalflagget er satt inn i kantonen på en rød flaggduk. Handelsflagget har størrelsesforholdet 1:2. Orlogsflagget er tilsvarende, bare at flaggduken er hvit. Dette påminner om en britisk white ensign, men uten det røde korset.
Wiślanere

Wiślanerne (polsk Wiślanie) var en lekhitisk stamme som fra det 7. århundre bebodde områdene som i dag utgjør Lille-Polen. I det 9. århundre dannet wiślanerne en stammestat, med hovedsentre i Kraków, Wiślica, Sandomierz og Stradów. Sannsynligvis ble de underlagt Stor-Mährens konge Svatopluk I, som var vasall av keiser Arnulf, og wiślanernes hertug ble tvunget til å motta dåpen. Etter en senere periode med tsjekkisk dominering, ble wiślanernes land kontrollert av polanerne sent i det 10. århundre og inkorporert til Polen.
Berlin Südkreuz

Berlin Südkreuz, tidligere «Papestraße», er en jernbanestasjon i Berlin i krysningspunktet mellom Berliner Innenring og Anhalter- og Dresdener Bahn.

Pilzkonzept

Stasjonen Berlin Südkreuz er en del av det såkalte «Pilzkonzept» (soppkonseptet), en ny plan for jernbanetrafikken i Berlin etter gjenforeningen. Den omfatter blant annet en jernbanetunnel under Tiergarten i retning nord-sør.
Et ledd i denne planen er også gjenoppbyggingen av Anhalter- og Dresdener Bahn innenfor Berlins bygrenser. Disse jernbanestrekningene med de tidligere tilhørende stasjonene Anhalter Bahnhof og Potsdamer Bahnhof ligger i det som var Vest-Berlin. De ble liggende ubrukte etter at Deutsche Reichsbahn ledet trafikken rundt Vest-Berlin og til andre stasjoner i Øst-Berlin. Etter at muren ble reist, mistet de helt sin betydning og forfalt. Ruinen av Anhalter Bahnhof ble revet så nær som en liten bit av fasaden, og de store skifteområdene vokste igjen. Disse er idag regulert til park og skal ha en interessant flora og fauna.
Etter gjenforeningen er Anhalter Bahn bygd opp igjen og tatt i bruk sammen med en ny tunnel under Tiergarten til Berlin Hauptbahnhof. Dresdener Bahn skal også bygges opp igjen så snart reguleringsplanen blir fastlagt (2006).
Kalsitonin

Kalsitonin er et av to hormoner som produseres i skjoldbruskkjertelen. (Det andre er tyroksin.)
Kalsitonin har flere oppgaver i kroppen. Alle disse er nok ikke helt kartlagt enda, men den viktigste regnes for å være at det virker sammen med hormonet PTH på beinstoffskiftet. PTH fører sammen med mineralet magnesium kalsium inn i skjelettet. Kalsitonin hindrer at skjelettet avgir kalsium til blodet.
Kalsium regnes for å være det mineralet som er strengest regulert i kroppen, og det er kompliserte prosesser som styrer dette.
Dataorm

Dataorm er en variant av et datavirus som ikke trenger noen vert for spredning. Den har de mekanismer selv som trengs for spredning, men opptrer forøvrig på samme måte som et datavirus.
I tillegg til reproduksjon, kan både virus og ormer ha andre funksjoner. De kan være harmløse, og ikke ha annen funksjon enn spredning, til svært destruktive ved å slette alle data på harddisk og alle lagringsmedia som senere settes inn i maskinen. De kan være tidsbomber som går av på en gitt tid, eller logiske bomber som går av under en gitt forutsetning eller handling. Ofte er ormer benyttet for å avlytte brukeres passord og for å skaffe kontroll, og ta over maskinen. Ofte spres de gjennom e-post, og sender seg selv videre til alle på adresselista i e-postprogrammet. Det minste kjente dataviruset er på 13 byte.
Conficker fra 2008 er et av mange eksempler på dataormer.
Hjuldamperen «Ægir»

Historie

Skipet ble bygget av det engelske verkstedet Fairbairn & Co. i London og anskaffet i 1841. Det ankom København fra England, ført av kaptein Hans Carl Bodenhoff, den 12. oktober 1841. I tiden 1842 til 1856 ble det benyttet av den danske kongefamilie for kortere reiser. I 1857 ble det på etteråret utlånt til posttjeneste. I 1860 drev det oppmåling av danske farvann. To år etter gikk den ut av posttjenesten, men den 10. juni 1864 ble det innkalt til krigstjeneste og utrustet, men krigstjenesten ble avviklet 8. oktober samme år. I 1865 og fram til 1871 ble det igjen benyttet for oppmåling. Den 5. desember 1871 ble det avskrevet fra den danske flåten og året etter solgt til opphogging.
Skipet var 42,92 meter langt, 5,64 meter bredt, og 1,69 meter dypt. Dens maskin var 80 Hk, noe som ga en fart på 10 knop. Opprinnelig hadde skipet et artilleri på 2 stykker 24-punds kanoner og 1 haubits på 4 pund, men senere skiftet ut til 2 stykker kanoner på 18 pund og 1 falkonett på 1 pund.
Oskar-klassen

Prosjekt 09852

I desember 2012 begynte konstruksjonen av en ny type Oskar-II-klasse som skal kunne berge andre ubåter. Navnet på utviklingsversjonen er Belgorod.
Belgorod kan også etter offisielle utsagn ha det strategiske våpenet: Status-6 - havgåande kjernefysisk torpedo med sprengkraft på 400 megatonn.
Naval Base San Diego

Naval Base San Diego er den største marinebasen til den amerikanske marinen på vestkysten av USA. Basen ligger i  San Diego i California. Basen er hjemmehavn for den amerikanske stillehavsflåten.
Fylkesvei 7716

Nasjonal turistvei

Veien inngår i Nasjonal turistvei Lofoten som en av flere sideveier til europavei 10.
Frem til 2019 hadde veien betegnelsen fylkesvei 990.
Civilization: Beyond Earth

Spillet

Beyond Earth er et turbasert strategispill spilt på et heksagonalt rutenett. Spillet ser med første øyekast annerledes ut enn forgjengeren Civilization V, men er svært likt, og Gamer.no skrev i sin anmeldelse at: "I hovedsak har det gamle systemet fått seg en sminkejobb." 
I Beyond Earth velger man en sponsor og hva man har med seg til den nye planeten, til forskjell fra tidligere utgaver av Civilization der man velger en leder med forhåndsdefinerte egenskaper. Teknologitreet er blitt et nett der avhengighetene går i flere retninger, og forskjellige teknologier kan gi poeng til forskjellige "affinities", eller slektskap, som igjen påvirker hvordan militære enheter oppgraderes, og hva man kan bygge i byene sine.
En kan fokusere på harmoni, og enhet med planeten, som gir mulighet for å temme planetens skapninger og bruke genetisk modifikasjoner på militære enheter. Målet for den som ønsker harmoni er å vekke planetens bevissthet og forenet oppnå et høyere bevissthetsnivå.
"Supremacy" eller overlegenhet vetkleger teknologi, og har som mål å forenes som en stor digital bevissthet og frigjøre jordens befolkning fra den biologiske kroppens begrensningene og få kybernetiske kropper. Fokus på overlegenhet gir utmerkede fly og robotiserte soldater.
"Purity", eller renhet, fokuserer på å bevare menneskligheten, beskytte seg mot planetens skapninger og gjøre planeten mer jord-lignende. Målet er å gjøre planeten om til "det lovede land" og så kontakte jordens befolkning og fortelle dem at de kan komme å bosette seg - og de kommer, og må få et sted å bo.
Spillet kan også vinnes gjennom erobring, å oppnå kontakt med en fremmed og mer utviklet utenomjordisk sivilisasjon, eller ved å ha flest poeng når  tiden renner ut i runde 500.

Utvikling

Utviklingen var inspirert av Alpha Centauri og av Civilization-serien. Utviklere Will Miller og David McDonough leste blant annet Arthur C. Clarke og Carl Sagan og fra filmen Dune. Utviklerne sier at mye av spillet ble utviklet via dialog, og at nesten alle sider av spillet er vurdert - men at hvorvidt man skulle være tro mot tradisjonen som følger Civ eller ikke, er det som virvlet opp diskusjonen mest.

Mottagelse

Spillet ble godt mottatt av kritikerkorpset, og har 79.54% på GameRankings og 81/100 on Metacritic pr april 2016. Fansen var ikke like positiv, og mange var skuffet over at spillet var for likt Civilization V  og at ideene fra Alpha Centauri (SMAC) bare ble brukt på utsilling. Gamer.no kalte spillet: "Et strategispill uten inspirasjon, bygget på et solid fundament."
DoTerra

Om selskapet

doTerra ble grunnlagt i 2008 av David Stirling sammen med ledere, ansatte og distributører i selskapet Young Living, et annet selskap som selger eteriske oljer. Stirling er også selskapets administrerende direktør.
I 2013 hadde doTerra 450 administrativt ansatte, av disse arbeidet 350 ved hovedkontoret i Utah, mens de 100 øvrige var plassert på regionskontorer i Europa, Asia og Australia. I 2012 oppga selskapet å ha over 100.000 uavhengige distributører som selskapet gjerne omtaler som "Wellness Advocates". I 2015 skal dette antallet ha økt til 2 millioner. Selskapets produktportefølje omfatter 120 forskjellige produkter, som for eksempel olje av lavendel, peppermynte og sitron. Produktene markedsføres for bruk innen matlaging, rengjøring og helse. I 2013 sto USA for 75% av selskapets totale omsetning. De siste årene har selskapet etablert seg i mange land, deriblant Norge.
I august 2013 gikk Young Living til søksmål mot doTerra for tyveri av forretningshemmeligheter, og anklaget selskapet for å ha kopiert deres produksjonsprosess uten samtykke. Kjemikeren Robert Pappas har uttalt at oljene som ble testet av Centre national de la recherche scientifique ikke samsvarte med noen av oljene som ble solgt av doTerra. En utilsiktet konsekvens av søksmålet mellom de to selskapene ble en uttalelse fra Pappas om at både Young Living og doTerra bruker syntetiske kjemikalier i sine organiske produkter. I oktober avviste Fourth District Court anklagene mot doTerra.
I september 2014 utstedte U.S. Food and Drug Administration en offisiell advarsel til doTerra for å ha markedsført sine produkter som kurer for Ebola, kreft, autisme og andre sykdommer i strid med lovverket. I en uttalelse publisert i Daily Herald tok doTerras markedsdirektør McKay Brown avstand fra påstandene om at selskapets produkter kunne helbrede disse sykdommene, og anførte at det pågikk arbeid med å korrigere markedsføringesmateriell for å forsikre seg om at dette var i henhold til FDAs regelverk.
Alta-meteorittene

Alta-meteorittene er to meteoritter som stammer fra samme meteoroide. De ble funnet i Alta i 1902. Det kan hende at en finsk del også har samme opphav. Det er en blandingsmeteoritt, nærmere bestemt en stein-jern-meteoritt av undertypen palasitt. Det er Norges største meteoritt, med en vekt på 78,67 kilogram.
Den store meteoritten veier ca. 77,5 kilogram. Tromsø Museum har en avstøpning av denne (ikke utstilt). Originalen ble fraktet til Wien hvor den ble saget i flere skiver og solgt rundt om i verden.
Den lille meteoritten ble kjøpt av Bergen Museum, men har vært utstilt på Tromsø Museum siden 2005.
Seneca vannkraftverk

Seneca vannkraftverk er et pumpekraftverk beliggende i Warren County, delstaten Pennsylvania i USA. Det nytter vann fra et kunstig reservoar på en høyde over Allegheny River, hvor Kinzuademningen skaper nedre reservoar i selve elva.
Kraftverket har en installert produksjonskapasitet på 435 – 451 MW, fordelt på tre turbiner. Anlegget ble utbygget 1965–1970. Operatør er FirstEnergy Corp.
Harvard University

Biblioteker

Bibliotekene ved Harvard University har mer enn 16 millioner titler, som gjør det til USAs nest største bibliotek (2006).
Reidar – The Album

Reidar – The Album er et musikkalbum med Øivind Blunck under navnet Reidar som var en av hans mest populære figurer på 1980-tallet, utgitt i 1988.
Ulsmågskaret

Ulsmågskaret er en blindvei på Midtun og Ulsmåg i Fana bydel i Bergen kommune. Veien går sørøstover og sørover fra Ulsmågveien. Veien er om lag 500 meter lang. Den siste delen av veien er en gangvei oppover skaret til Totlandsveien. Den nederste delen av veien er preget av næringsbygg på begge sider. 
Navnet ble vedtatt i 1978. Før dette het veien Skarveien.
Vi skal ikkje sova (album)

Vi skal ikkje sova er et musikkalbum med visesangeren Lars Klevstrand, utgitt i 1968. Det ble innspilt i Oslo 14., 16. august og 5., 10. september 1968. Dette er hans første plate som soloartist. Betegnelse His Master's Voice SNCLP 103
Søndre Glenne naturminne

Søndre Glenne naturminne er en stor sommereik som står øverst i skråningen ned mot Glennebuta i Glomma, på eiendommen gnr. 15 bnr. 12 i Skiptvet kommune. Eika ble fredet den 14. desember 1965.
Juan Antonio Morales

Utdanning og yrkeskarriere

Dette er den lengste perioden en sentralbanksjef har hatt, siden sentralbanken ble etablert i 1928. Han var sentralbanksjef under seks presidenter og ni finansministre i Bolivia. I sin periode som sentralbanksjef var han også rådgiver for bl.a. FNs økonomiske kommisjon for Latin-Amerika og Karibia (United Nations Economic Commission for Latin America and the Caribbean, UNECLAC).
Morales har en doktorgrad i økonomi fra Det katolske universitetet i Louvian i Belgia fra 1967 og 1971. Før han ble sentralbanksjef var han professor ved Bolivian Catholic University.
Han har skrevet over 40 fagbøker og artikler, og snakker flytende spansk, fransk og engelsk.
Ala Moana

Ala Moana er et distrikt i Honolulu på sørkysten øya Oʻahu på Hawaii. Det befinner seg mellom Waikīkī i øst, og Kakaʻako og Honolulu Harbor i vest. I nord utgjør King Street grensa til området Makiki.
Sentrum i Ala Moana er Ala Moana Center, verdens største utendørs kjøpesenter.
Filmredaksjonen

Seertall

Programmet hadde lave seertall. Spesielt siste år da antall seere sank til 20 000.
Tristan (navn)

Kjente personer med navnet

Personene i listene er ordnet kronologisk etter fødselsår.
Etyma

Utseende

Middelsstore, korte og brede, matt brune trebukker. Antennene er litt over halvparten så lange som kroppen. Pronotum har rundede sider uten tenner og er noe smalere enn de rundede dekkvingene. Beina, særlig bakbeina, er kraftige.

Levevis

Larvene lever i død ved.

Utbredelse

Artene er beskrevet fra Mexico og Guatemala.
Trout Valley (Illinois)

Trout Valley er en landsby i McHenry County i Illinois. Etter folketellingen i 2010 er folketallet 537.

Historie

Stedet var en gang den private eiendommen til John D. Hertz, eier av Hertz Car. Eiendommen var formet etter engelske herregårder, komplett med staller for ridehester, polobaner, bekker for ørretfiske og jaktterreng. Norman Maxon, en dedikert friluftsmann re-etablerte utklekkingsanlegget for ørret og kontaktet National Homes of Lafayette i Indiana for at Trout Valley skulle utvikles til et mønsteranlegg for deres ferdighus. I 1956 vant Trout Valley årets National Home development.

Geografi

Trout Valleys geografiske koordinater er 42°11′57″N 88°15′12″V (42.199265, -88.253357).
Etter folketellingen i 2010 er områdets areal 0,43 kvadratmiles (1,1 km²).
Klubbvepser

Utseende

Klubbvepser er store vepser. Men de er helt ufarlige og mangler brodd, stikker derfor ikke og har heller ikke gift. 
Kroppen er kraftig og bred, uten en innsnørt «midje». De fleste er mørke, svarte med gule eller brune farger. Ofte som mørke bånd på en gul bakkropp. 
Vingene er ofte røkfarget, men uten flekker.  Vingemerket og årenettet er tydelig. Hodet er bredest bak øynene. Antennene er trrådformet med vanligvis 11 ledd og en utvidelse (antenneklubbe).
Larvene ligner litt på larvene til sommerfugler. De er sylindrisk, svakt krummet og litt bredere foran. Den har vorteføtter på alle bakkroppens ledd.

Levevis

Klubbvepser finnes i løvskog. Hanner begynner ofte å fly noen dager tidligere enn hunnene.  Flygetiden er vanligvis om våren og forsommeren.
Hunnen legger eggene rett på næringsplanten. Egget er sylindrisk, noen millimeter langt. Plantevepser skjærer et snitt i bladet, hvor hun plasserer egget.  Bladet lukker seg omkring egget, som er beskyttet mot predatorer og dårlig vær.  
Larven er radikalt forskjellige fra de voksne, både i levevis og i kroppsbygning. Den lever som plantespiser på blad av en lang rekke av ulike  løvtrær.  Den bruker vanligvis omtrent 5-6 uker på utviklingen.  Den utvokste larven er omkring 40nbsp;millimeter lang. 
Klubbvepser tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vepsens indre og ytre organer endres.  Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) klubbvepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen. 
Den overvintrer som larve eller i puppestadiet.

Utbredelse

Klubbvepser finnes i hele verden.  Flere arter finnes i Norge.
Nesland stavkirke

Nesland stavkirke var en stavkirke i Vinje kommune i Telemark, som ble revet i 1847. Kirken stod på toppen av en gravhaug rundt 20 meter sør for der dagens Nesland kirke står. 
En innskrift vil ha det til at stavkirken ble viet til Det hellige kors og sankt Olav den 8. august 1242, men dette kan dreie seg om en ny vigsling, for ut fra stilistiske kriterier dateres kirken til 1100-tallet. Det finnes ellers et flyttesagn om kirken som sier at den først skal ha stått på Mannås, uten at dette synes bekreftet. Videre var kirken en våkekirke der man holdt sankthansvåk.
Magnus Brostrup Landstad kjempet for å bevare den lille stavkirken, men den ble revet etter at dagens kirke stod klar i 1847. I 1852 gav Landstad ut et dikt om stavkirken.

Gjenstander fra kirken

Blant bevarte gjenstander fra Nesland stavkirke er tre par portalplanker i Universitetets oldsaksamling, plankebord med utskårne bibelmotiver og plankebord med innskrifter, en døpefont med lokk, en kirkeklokke (i Flåbygd kirke) samt kalk og disk. Et gammelt krusifiks brukes i altertavlen i dagens kirke. Litteraturen omtaler dessuten en mariafigur, uten at det gjøres rede for dens skjebne.
Taricanus

Utseende

Middelsstore, avlange, gråbrune trebukker. Antennene er omtrent så lange som, de innerste leddene er fortykkede, klubbe- eller spoleformede. Pronotum er uten tenner på sidene. Dekkvingene er nokså jevnbrede, med stumpvinklede "skuldre".

Utbredelse

Slekten er kjent fra Mexico og Nicaragua.
Seven Racing

Seven Racing er en norsk racingklasse som hovedsakelig deltar i stevnene til Racing NM på norske racerbaner, som Rudskogen ved Rakkestad, Vålerbanen ved Braskreidfoss og Arctic Circle Raceway ved Mo i Rana.
Seven Racing het tidligere Locost, og er en klasse for Super 7 type biler. De fleste kjører imidlertid med et moderne karrosseri utviklet i Norge.
Regntøy

Regntøy er klær laget av tekstiler som er spesielt behandlet for å holde nedbør i form av regn på utsiden av plagget/plaggene.
Fra gammelt av, var vevde og strikkede ullplagg vannavstøtende, fordi all lanolinen ikke ble vasket ut av ulla. Lukten av våt sau hver gang en kom inn fra regnet, gjorde etterhvert at en begynte å eksperimentere med andre tekstiler og oljer. Enkelte bomullkvaliteter, som gabardin og dunlerret utmerket seg, og ble enten brukt uten impregnering, eller som oilskin. I mange tilfeller ble der lagt et lag av gummi, lakk PVC eller annet vannavstøtende stoff på utsiden av tekstilene. Sømmene ble tettet ekstra ved vulkanisering / «sveising».
Regntøyet kunne være i form av regnfrakk, regnkåpe eller regncape – eller som jakke og bukse, populært kalt "oljehyre" noe som var spesielt nyttig for arbeidsfolk. Velkjent var sydvesten som var vanlig hodeplagg for fiskere og sjøfolk som ble hemmet av hettearrangementer og trengte å slippe å bli våte nedover nakken.
For å begrense kondensdannelse på innsiden av plagget, ble det ofte utstyrt med sinnrikt lagede «lufteluker», uten at det hjalp særlig mye. Når en svettet inne i en regnhyre, ble en kald hver gang en var i ro. Det var derfor et framskritt da en tok i bruk nye tekstiler som slapp vanndamp, men ikke vann gjennom (mikroporøse tekstiler).
Kjente regntøymerker er Helly Hansen, Bergans, Berghaus, Stormberg, Norrøna. Grundens, Aalesund Oljeklædefabrik. Et eksempel på et utenlandsk regntøymerke er det canadiske K-Way.
Blue Dog Coalition

Grunnleggelse

Nettverket ble etablert i 1995 av representantene Glen Browder og Bud Cramer fra Alabama, Blanche Lambert Lincoln fra Arkansas, Gary Condit fra California, Nathan Deal fra Georgia, William Lipinski fra Illinois, Scotty Baesler fra Kentucky, Billy Tauzin og Jimmy Hayes fra Louisiana, Collin Peterson og David Minge fra Minnesota, Mike Parker og Gene Taylor fra Mississippi, Pat Danner fra Missouri, Bill Brewster fra Oklahoma, John Tanner fra Tennessee, Bill Orton fra Utah, Lewis F. Payne Jr. og Owen Pickett fra Virginia, og Ralph Hall, Charles Stenholm, Pete Geren og Greg Laughlin fra Texas. Gary Condir og Nathan Deal var koalisjonens første ledere . Gruppen fikk navnet sitt fra representanten Pete Geren som mente demokrater i Kongressen ble “kvalt blå” av ekstreme venstrevridde demokrater . Geren ble utnevnt til arméminister i George W. Bushs regjering 16. juli 2007, til tross for at han er medlem av Det demokratiske parti.
Enkelte medlemmer har forklart at “når hunder ikke slippes innendørs blir de værende ute og blir kalde og blå”, som refererer til at Det demokratiske parti hadde snudd mot venstre og ignorert konservative stemmer i partiet . Enkelte statsvitere mener nettverket ble etablert som en fortsettelse av Boll weevil, en gruppe av demokratiske representanter fra Sørstatene som støttet den republikanske presidenten Ronald Reagan sine skattekutt på 1980-tallet .

New Democrat Coalition

Blue Dog Coalition har opplevd store nederlag i nyere tid. Ved mellomvalget i 2010 gikk koalisjonen fra 54 medlemmer til 26 og ved valget til Representantenes hus i 2012 gikk de yttligere tilbake fra 27 representanter til 14 . De store nederlagene har ført til spekulasjoner om den mer moderate koalisjonen New Democrat Coalition vil overta noe av oppslutningen som Blue Dog Coalition mistet . New Democrat Coalition ble etablert i 1997 og opererer også i Senatet. Dette nettverket hadde 7 medlemmer i Senatet og 53 medlemmer i Representantenes hus i 2014. Mens Blue Dog Coalition vektlegger konservatisme og samarbeid med Det republikanske parti har New Democrat Coalition som formål å styrke moderate standpunkt i Det demokratiske parti. Blue Dog Coalition er konservative i alle standpunkt, mens mange av representantene i New Democrat Coalition ofte er mer sosialliberale og konservative i blant annet økonomiske spørsmål. Samtlige av representantene i Blue Dog Coalition støtter liberale våpenlover, strengere innvandring og er motstandere av abort, mens det er store variasjoner blant medlemmene i New Democrat Coalition . Enkelte representanter er medlemmer av både New Democrat Coalition og Blue Dog Coalition, for eksempel Gabrielle Giffords .